Frederick Alexander Lindemann Cherwell
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie
Frederick Alexander Lindemann Cherwell var en britisk fysiker som blant annet var vitenskapelig rådgiver for Winston Churchill.
Cherwell arbeidet for det britiske flyvåpenet under første verdenskrig (1914–1918). Han var professor i Oxford i 1919–1956. I 1940 ble han Churchills vitenskapelige rådgiver, og han var formelt regjeringsmedlem, med tittelen Paymaster General, i 1942–1945 og 1951–1953.Frederick Cherwells vitenskapelige arbeider var mangfoldige. Hans navn er blant annet knyttet til det såkalte Lindemann-vindu, som slipper bløt røntgenstråling igjennom. Cherwell var også en internasjonalt kjent tennisspiller.Han ble adlet (baron i 1941 og viscount i 1956) for sin fremragende innsats i forsvaret av Storbritannia under andre verdenskrig. Les mer i Store norske leksikon Winston Churchill andre verdenkrig Royal Air Force